Bana d'Ordancha

La bana d'Ordancha o tuc de Basi es un puèi d'origina volcanica situat dins los monts Dòr, en Auvèrnhe, dins lo departament de Puèi de Doma.

Culmina a una altitud de  e susplomba la vila de La Borbola. De bon accedir dempuèi lo còl de Gueri, s'i tròba una supèrba vista panoramica a 360° (taula d'orientacion a la cima) sus los Monts Domats, lo puèi de Sant Circ mas tanben los Monts de Cantal. A la fin de la montada, un escalièr de fusta facilita la progression dels caminaires e dels passejaires.

 Geologia 
La Bana d'Ordancha es una cima d'origina volcanica qu'aparten a l'ensemble Monts Dòr–Sant Circ eissit d'una erupcion de traquiandesita. Es un volcan de tipe estrombolian aparegut i a mai o mens 2 milions d'ans e, dempuèi sa formacion, patís una intensa erosion causada per l'escolament, lo vent e sustot la gelifraccion. Los tèrmes d'esbudèls sul flanc sud datan de la fin de la glaciacion de Würm.

La Bana d'Ordancha a donat tanben lo nom a una ròcha magmatica volcanica, l'ordanchita, varietat de traquiandesita que fai partida de las tefritas.

 Aviacion 
La cresta que va del puèi Lop a la bana d'Ordancha (sus un ais nòrd-èst al sud-oèst) constituïssiá un aerodròm istoric del vòl de vela.

Sas coordenadas son 45° 37′ 00″ N, 2° 47′ 00″ E a mi-pista e son altitud 1 460 m.

 Nòtas e referéncias 

 Articles connèxes 

 Lista des volcans d'Occitània

Categoria:Portal:Geografia/Articles ligats
Categoria:Volcan d'Occitània
Categoria:Volcan d'Occitania
Categoria:Puèi de Doma
Categoria:Auvèrnhe (Occitània)